Firmele din țara noastră vor fi obligate să aibă cont și card bancar
Societățile comerciale care activează în România vor fi obligate să dețină cont la bancă și card bancar, a anunțat miercuri ministrul Finanțelor, Alexandru Nazare. Măsura face parte din al doilea pachet de modificări fiscale și este propusă în contextul în care aproape 700.000 de companii lucrează exclusiv cu numerar, multe dintre acestea având datorii către bugetul de stat.